section_heading: Radnja
paragraph_text: Nakon što ga hotelski službenik zamijeni za Dickieja, Ripley iznenada shvaća da može preuzeti njegov identitet. On krivotvori Dickiejev potpis, modificira njegovu putovnicu i započne živjeti na njegovom džeparcu. Iskorištava njegovu pisaću mašinu kako bi Marge poslao pismo u kojem je "Dickie" ostavlja. Njegova maska ide toliko daleko da se istovremeno prijavljuje u dva hotela - u jednom kao Dickie, a u drugom kao Ripley - te održava komunikaciju između njih dvojice koristeći usluge hotelskog osoblja na taj način ostavljajući utisak da je Dickie još uvijek živ.